**Μαθηματικά Γ Λυκείου - Στατιστική**

**Ασκήσεις από την Τράπεζα Θεμάτων – 2.1 & 2.2**

1. Ρωτήσαμε μαθητές ενός τμήματος «πόσο χρόνο χρειάζονται για την διαδρομή από το σπίτι τους μέχρι το σχολείο» και οι απαντήσεις που πήραμε φαίνονται στο διπλανό ιστόγραμμα συχνοτήτων. Όπου ο οριζόντιος άξονας παριστάνει χρόνο σε λεπτά και ο κατακόρυφος μαθητές.

α) Να συμπληρώσετε τον πίνακα συχνοτήτων και σχετικών συχνοτήτων.

β) Να βρείτε το ποσοστό των μαθητών που αφιερώνουν τουλάχιστον 15 λεπτά για αυτήν τη διαδρομή.

δ) Να σχεδιάσετε το πολύγωνο συχνοτήτων.

 (2\_31054)

|  |  |  |  |
| --- | --- | --- | --- |
| Κλάσεις με χρόνους (min) | Συχνότητα (μαθητές) | $$f\_{i}$$ | $$f\_{i}\%$$ |
| $$ [0,5)$$ |  |  |  |
| $$[5,10)$$ |  |  |  |
| $$[10,15)$$ |  |  |  |
| $$[15,20)$$ |  |  |  |
| $$[20,25)$$ |  |  |  |
| Σύνολο |  |  |  |

1. Το παρακάτω ιστόγραμμα σχετικών συχνοτήτων % αντιστοιχεί στους βαθμούς 50 μαθητών και μαθητριών της Β΄ τάξης ενός Λυκείου, στο μάθημα της Λογοτεχνίας για το Α΄ τετράμηνο.

α) Να συμπληρώσετε τον παρακάτω πίνακα συχνοτήτων.

 β) Τι ποσοστό των μαθητών ή μαθητριών έχουν βαθμό:

i. $18$ ή περισσότερο.

ii. μικρότερο από $14$.

iii. τουλάχιστον $14$.

|  |  |  |
| --- | --- | --- |
| Κλάσεις με τους βαθμούς | Συχνότητα $ν\_{i}$ | Σχετική συχνότητα $f\_{i}\%$ |
| $$[12, 14)$$ |  |  |
| $$[14, 16)$$ |  |  |
| $$[16, 18)$$ |  |  |
| $$[18, 20)$$ |  |  |
| Σύνολο |  |  |

(2\_32212)

1. Στο παρακάτω χρονόγραμμα φαίνεται η χρονική εξέλιξη της χρήσης του διαδικτύου των νοικοκυριών στη χώρα μας, από το 2012 έως και το 2022 (Πηγή: ΕΛΣΤΑΤ, Δεκέμβριος 2022).

α) Ποιο ποσοστό νοικοκυριών είχαν πρόσβαση στο διαδίκτυο από την κατοικία τους:

1. το έτος 2012; ii) το έτος 2022;

β) Στην πρόσβαση στο διαδίκτυο από την κατοικία, ποιο έτος, σε σχέση με το προηγούμενο έτος, σημειώθηκε:

1. η μεγαλύτερη αύξηση; ii) η μικρότερη αύξηση;

(2\_36381)

1. $150$ άτομα συμμετείχαν σε έναν διαγωνισμό παζλ, όπου ο στόχος είναι η συναρμολόγηση ενός παζλ στο μικρότερο δυνατό χρόνο. Αφού καταγράφηκε ο χρόνος σε λεπτά, που χρειάστηκε το κάθε άτομο για τη συναρμολόγηση του παζλ, τα αποτελέσματα παρουσιάστηκαν με το παρακάτω ιστόγραμμα συχνοτήτων.

α) Για την παραπάνω έρευνα:

1. ποιο είναι το μέγεθος του δείγματος;
2. ποια είναι η μεταβλητή του δείγματος και ποιο είναι το είδος της;

β) Πόσα άτομα συναρμολόγησαν το παζλ, σε χρόνο λιγότερο από $20 $ λεπτά;

γ) Τα άτομα που έκαναν χρόνο λιγότερο από $10 $λεπτά, προκρίνονται στην επόμενη φάση του διαγωνισμού. Ποιο είναι το ποσοστό αυτών των ατόμων;

(2\_36468)

**Μαθηματικά Γ Λυκείου - Στατιστική**

**Ασκήσεις από την Τράπεζα Θεμάτων – 2.1 & 2.2 – Φύλλο 2**

1. Στη σχολική εκδρομή ενός Δημοτικού Σχολείου πήγαν ορισμένα παιδιά από κάθε μια από τις τάξεις Α΄, Β΄, Γ΄ και Δ΄. Στο παρακάτω κυκλικό διάγραμμα παριστάνονται αυτά τα παιδιά ανά τάξη, ως ποσοστό επί του συνόλου των παιδιών που πήγαν στην εκδρομή.

α) Με τη βοήθεια του κυκλικού διαγράμματος να απαντήσετε στο εξής: Από ποια τάξη, από τις Α΄, Β΄, Γ΄ ή Δ΄ ήταν τα περισσότερα στην εκδρομή και από ποια τα λιγότερα; (Μονάδες 8)

β) Να συμπληρώσετε τον παρακάτω πίνακα σχετικών συχνοτήτων.

|  |  |
| --- | --- |
| Τάξη | Σχετική συχνότητα $f\_{i}\%$ |
| Α |  |
| Β |  |
| Γ |  |
| Δ |  |
| Σύνολο |  |

γ) Να σχεδιάσετε το αντίστοιχο ραβδόγραμμα σχετικών συχνοτήτων $\%$. (2\_32213)

1. Έγινε μια έρευνα με στόχο να μελετηθούν συγκεκριμένα χαρακτηριστικά των $33.495$ ατόμων με ηλικίες από τα 40 έως τα 49 έτη, μιας συγκεκριμένης περιφέρειας της Ελλάδας. Η εταιρεία που έκανε την έρευνα, δεν ήταν δυνατόν να συλλέξει στοιχεία από όλους τους/τις κατοίκους της συγκεκριμένης περιφέρειας ηλικίας 40 έως 49. Έτσι, συνέλεξε στοιχεία από ένα δείγμα $1.000$ από αυτά τα $33.495$ άτομα, αντιπροσωπευτικό των $33.495$ ατόμων.

Τα χαρακτηριστικά που μελέτησε η έρευνα ήταν:

* Η ηλικία τους (σε έτη),
* αν εργάζονταν (ναι ή όχι),
* ο πιο πρόσφατος τίτλος σπουδών που είχαν (απολυτήριο γυμνασίου, λυκείου, κτλ.),
* το επάγγελμά τους (αν εργάζονταν),
* πόσα έτη είχαν εργαστεί στο παρελθόν,
* ο χρόνος που έκαναν για να φτάσουν στην εργασίας τους, σε λεπτά (αν εργάζονταν),
* η οικογενειακή τους κατάσταση (άγαμοι-άγαμες, έγγαμοι-έγγαμες, κτλ.).

Ανάμεσα στα ευρήματα της έρευνας καταγράφηκαν τα εξής:

* Η επικρατούσα τιμή, όσο αφορά την ηλικία τους ήταν τα $46$ έτη.
* Οι έγγαμοι-έγγαμες ήταν $623$.
* Στην ερώτηση αν εργάζονταν, όλοι/-ες απάντησαν με «ναι» ή «όχι». Το $8\%$ απάντησαν «όχι».

α) Ποιο ήταν το μέγεθος του πληθυσμού της έρευνας και ποιο του δείγματος που επέλεξε η εταιρεία;

β) Ποια από τα χαρακτηριστικά που μελέτησε η έρευνα ήταν ποσοτικά και ποια ποιοτικά;

γ) Να χαρακτηρίσετε ως σωστή (Σ) ή λανθασμένη (Λ) κάθε μια από τις παρακάτω προτάσεις.

i. Η ηλικία, σε έτη, στην οποία βρίσκονται περισσότερα άτομα του δείγματος από όλες τις άλλες ηλικίες ήταν $46$.

ii. Από τα ευρήματα στο δείγμα μπορούμε να συμπεράνουμε με ασφάλεια ότι η επικρατούσα τιμή της ηλικίας, σε έτη, όλων των κατοίκων της περιφέρειας ήταν $46$.

iii. Το $92\%$ των ατόμων που συμμετείχαν στην έρευνα απάντησαν ότι εργάζονταν.

iv. Έχουμε ενδείξεις ότι, από όλους/-ες τους/τις κατοίκους της περιφέρειας με ηλικίες από τα 40 έως τα 49 έτη, οι περισσότεροι/-ες ήταν έγγαμοι-έγγαμες.

(2\_36760)

1. Σ’ έναν διαγωνισμό Στατιστικής, συμμετείχαν 5 αγόρια και 30 κορίτσια του 1ου Λυκείου μιας πόλης και 15 αγόρια και 10 κορίτσια του 2ου Λυκείου της πόλης. Ο αριθμός των επιτυχόντων και των επιτυχουσών του διαγωνισμού των δύο Λυκείων, δίνεται στον παρακάτω πίνακα:

**Αριθμός επιτυχόντων και επιτυχουσών**

|  |  |  |
| --- | --- | --- |
|   |   | Φύλο |
|   |   | Αγόρια | Κορίτσια |
| Σχολείο | 1ο Λύκειο | 1 | 20 |
| 2ο Λύκειο | 6 | 8 |

α) Να αποδείξετε ότι τα ποσοστά επιτυχίας ανά φύλο, του 2ου Λυκείου είναι:

1. $40\%$ μεταξύ των αγοριών,
2. $80\%$ μεταξύ των κοριτσιών.

β) Να αποδείξετε ότι τα ποσοστά επιτυχίας ανά φύλο, του 1ου Λυκείου είναι μικρότερα από τα αντίστοιχα ποσοστά του 2ου Λυκείου.

γ) Ο Γιάννης ισχυρίζεται ότι, εφόσον τα ποσοστά επιτυχίας των αγοριών και των κοριτσιών του 1ου Λυκείου είναι μικρότερα από τα αντίστοιχα ποσοστά των αγοριών και των κοριτσιών του 2ου Λυκείου, τότε και το συνολικό ποσοστό επιτυχίας του 1ου Λυκείου, θα είναι και αυτό μικρότερο από το αντίστοιχο συνολικό ποσοστό επιτυχίας του 2ου Λυκείου. Συμφωνείτε με τον ισχυρισμό του Γιάννη; Να δικαιολογήσετε την απάντησή σας. (4\_35688)

1. Το παρακάτω ιστόγραμμα δείχνει την κατανομή των ποσοστιαίων ετήσιων αποδόσεων, όλων των μετοχών που είναι εισηγμένες σε ένα Χρηματιστήριο. Για παράδειγμα, η απόδοση $ $για μια μετοχή $-20$ σημαίνει μείωση της τιμής της κατά $20\%$, ενώ η απόδοση $20$ σημαίνει αύξηση της τιμής της κατά $20\%$.

α) Μεταξύ ποιων τιμών είναι η μικρότερη ποσοστιαία ετήσια απόδοση και μεταξύ ποιων τιμών είναι η μεγαλύτερη;

β) Επιλέγουμε τυχαία μία μετοχή. Να βρείτε τις πιθανότητες για αυτή τη μετοχή:

1. η τιμή της να αυξήθηκε, αλλά η ποσοστιαία αύξηση είναι μικρότερη από 20%,
2. η τιμή της να μειώθηκε,
3. η τιμή της να μεταβλήθηκε το πολύ κατά $20\%$.



(4\_32877)